Sep 05,2018
బడ్జెట్‌ ధరలో 'హానర్‌' 7ఎస్‌ విడుదల
న్యూఢిల్లీ: ఎలక్ట్రానిక్‌ దిగ్గజ సంస్థ హువావే అనుబంధ బ్రాండ్‌ హానర్‌ కింద సరికొత్త స్మార్ట్‌ఫోన్‌ను విడుదల చేసింది. 'హానర్‌ 7ఎస్‌' పేరుతో మంగళవారం మార్కెట్లోకి దీనిని విడుదల చేసింది. ఇప్పటికే 7ఎస్‌ టీజర్‌ను ఆన్‌లైన్‌లో రిలీజ్‌ చేసిన కంపెనీ, ఇండియా మార్కెట్‌లో లాంచింగ్‌ను కూడా ట్విటర్‌ ద్వారా ప్రకటించడం విశేషం. ఈ స్మార్ట్‌ఫోన్‌ ధరను కంపెనీ రూ.6,999గా నిర్ణయించింది. ఈ కొత్త బడ్జెట్‌ స్మార్ట్‌ఫోన్‌ ఎక్స్‌క్లూజివ్‌గా ఈ-కామర్స్‌ ప్లాట్‌ఫామ్‌లో మాత్రమే లభ్యం అవుతాయని కంపెనీ తెలిపింది. బ్లూ, బ్లాక్‌, గోల్డ్‌ రంగులలో ఈ స్మార్ట్‌ఫోన్‌ విక్రయానికి అందుబాటులో ఉంటాయని సంస్థ తెలిపింది. సెప్టెంబర్‌ 14 మధ్యాహ్నం 12 గంటల నుంచి ఈ స్మార్ట్‌ఫోన్‌ అమ్మకాలు మొదలవుతాయని హానర్‌ వెల్లడించింది. 5.45 అంగుళాల తెర, 1.5 గిగాహెడ్జ్‌ క్వాడ్‌కోర్‌ ప్రాసెసర్‌, ఆండ్రాయిడ్‌ 8.1 ఓరియో ఓఎస్‌, 2జీబీ ర్యామ్‌, 16జీబీ స్టోరేజ్‌, 256 జీబీ ఎక్స్‌పాండబుల్‌ స్టోరేజ్‌, 13 మెగాపిక్సల్‌ బ్యాక్‌ కెమెరా, 5 మెగాపిక్సల్‌ సెల్ఫీ కెమెరా, 3020 ఎంఏహెచ్‌ బ్యాటరీ ఈ ఫోన్‌లోని ప్రత్యేకతలు.
మీ స్నేహితులకు రికమెండ్ చెయ్యండి